# José Luis Morales Nogales

José Luis Morales Nogales, conegut simplement com a Morales o comandante Morales (Madrid, 23 de juliol de 1987) és un futbolista professional madrileny que juga com a migcampista o mitja punta al Llevant UE.

## Carrera esportiva

Nascut a Madrid, Morales va començar a jugar a futbol tard, quan ja tenia 20 anys. L'1 de juliol de 2011 va signar un contracte amb el Llevant UE, per jugar a l'equip B a la tercera divisió, on en la seva primera temporada, varen arribar a la promoció d'ascens, amb Morales contribuint-hi amb 14 gols en 41 partits.

### Llevant UE

El 17 d'abril de 2013 Morales va signar amb el Llevant un nou contracte, per dos anys, i ascendí al primer equip. el 30 de juliol fou cedit a la SD Eibar, de segona divisió.
Morales va jugar el seu primer partit professional el 18 d'agost de 2013, jugant de titular en una victòria a fora per 2–1 contra el Real Jaén a segona divisió. Va marcar el seu primer gol com a professional el 27 d'octubre, el segon d'una victòria per 2–0 contra el FC Barcelona B.
Morales va debutar a La Liga el 30 d'agost de 2014, jugant com a titular en una derrota per 0–3 contra l'Athletic Club.
El 29 de maig de 2015, Morales va renovar contracte amb el Llevant fins al 2019. Va marcar 12 gols la temporada 2018–19, més cinc assistències, en un any en què l'equip acabà 15è a la classificació.
El 7 de maig de 2018, amb el seu gol al Leganès, es va convertir en el màxim golejador històric del club valencià a Primera Divisió amb 19 punts.
El 17 d'agost va iniciar la temporada 2018-19 amb un doblet en la victòria per 0-3 davant el Reial Betis. El primer va ser gràcies a una cavalcada de 74 metres, on va driblar quatre jugadors verd-i-blancs. El 20 d'octubre va obrir el marcador en la victòria per 1 a 2 davant el Real Madrid Club de Futbol|Reial Madrid] a domicili.
La temporada 2019-20 fou la sisena de Morales al Llevant, on és titular i referent de l'equip.

### Vila-real

El 24 de juny de 2022 va abandonar al Llevant després del seu descens a Segona Divisió per anar al Vila-real CF, amb contracte per dos anys. El 6 d'octubre va marcar un hat-trick tot i que era suplent, en una victòria a casa per 5–0 contra el FK Austria Wien a la fase de grups de la Lliga Europa Conferència de la UEFA 2022–23.

## Referències

* ↑ Juanma Fernández y José Luis Morales, nuevas incorporaciones para el Levante UD B Arxivat 2013-10-29 a Wayback Machine.; Web del Llevant, 1 juliol 2011 (castellà)
* ↑ El canterano Morales, primer 'fichaje' del Levante para la próxima temporada; Las Provincias, 17 abril 2013 (castellà)
* ↑ Morales jugará cedido en Eibar; Marca, 30 juliol 2013 (castellà)
* ↑ El Jaén muere en la orilla; Marca, 18 agost 2013 (castellà)
* ↑ El Eibar se aprovecha de cierta apatía del filial azulgrana; Marca, 27 octubre 2013 (castellà)
* ↑ Bilbao claim first win of season; ESPN FC, 30 agost 2014 (anglès)
* ↑ Morales renueva y amplía su contrato para las próximas tres temporadas y lo celebra adquiriendo su abono del Levante UD (Morales renews and extends his contract for the following three seasons and celebrates it acquiring his Levante UD subscription) Arxivat 2 June 2015$^{[Datemismatch]}$ a Wayback Machine.; Levante UD, 29 maig 2015 (en castellà)
* ↑ «Morales comanda al Levante en Primera» (en castellà). El Mundo, 13-05-2019 [Consulta: 20 abril 2020].
* ↑ «Morales ya es historia viva del Levante» (en castellà). , 07-05-2018 [Consulta: 21 agost 2018].
* ↑ Superdeporte «Así narra Morales su gol Maradoniano». [Consulta: 21 agost 2018].
* ↑ «Betis - Levante / ‘El Comandante’ Morales firma un golazo ‘a lo Messi’». [Consulta: 21 agost 2018].
* ↑ «R. Madrid vs Levante El Levante, con Morales de líder, deja al Real Madrid y Lopetegui muy tocados - Liga Española: - MARCA Claro México» (en castellà-mx). [Consulta: 2 novembre 2018].
* ↑ «Ni el tiro del final te va a salir». Arxivat de l'original el 7 d'octubre de 2019. [Consulta: 9 octubre 2019].
* ↑ «Comandante groguet» (en castellà). Vila-real CF, 24-06-2022. [Consulta: 24 juny 2022].
* ↑ Hoyos, Silvia. «Goals and highlights: Villarreal 5–0 Austria Vienna in Conference League». Vavel, 06-10-2022. [Consulta: 17 octubre 2022].

## Enllaços externs

* Fitxa a BDFutbol
* Fitxa a futbolme (castellà)
* Fitxa a Soccerway